39.		Zmluva o skladovaní (§ 527 a nasl. OZ)
Čl. I
Zmluvné strany
1.	Skladovateľ: 	INPROP, spol. s r.o. Žilina, Národná ul. č. 8, 
		IČO, DIČ, IČ DPH
		zastúpená Ing. Petrom Bielym, konateľom
		zapísaná v obchodnom registri Okresného súdu v Žiline odd., vo vl. č. ........................
2.	Uložiteľ: 	SAS, a.s., Žilina, Bajzova ul. č. 5, 
		IČO, DIČ, IČ DPH
		zastúpená Mgr. Jánom Železným, predsedom predstavenstva
		zapísaná v obchodnom registri Okresného súdu v Žiline, odd., vo vl. č. ...............................
Čl. II
Predmet zmluvy
Predmetom zmluvy je prevzatie, uloženie a opatrovanie tlačiarenského stroja (presná špecifikácia stroja) skladovateľom od uložiteľa.
Čl. III
Záväzky zmluvných strán
1.	Skladovateľ sa zaväzuje za odplatu skladovať tlačiarenský stroj špecifikovaný v Čl. II. Skladovateľ sa ďalej zaväzuje predmetnú vec skladovať oddelene od iných uložených vecí a podľa svojich možností ju starostlivo opatrovať, aby na nej nevznikla škoda.
2.	Uložiteľ sa zaväzuje uhradiť skladovateľovi skladné naraz vo výške 1 280 € (jedentisíc dvestoosemdesiat eur) do 15 dní od uskladnenia veci.
3.	Zmluvné strany sa dohodli na dobe skladovania počnúc dňom 1. 7. 2023 do 30. 12. 2023.
Čl. IV
Ďalšie dojednania
1.	Skladovateľ prevezme vyššie špecifikovanú vec: tlačiarenský stroj zn.: ..................................... vo svojom sklade ............................(adresa skladu). Po prevzatí veci vydá uložiteľovi skladištný list znejúci na doručiteľa.
2.	Uložiteľ má právo vyzdvihnúť si uloženú vec kedykoľvek v priebehu doby skladovania s podmienkou, že na úmysel vyzdvihnúť si vec upozorní skladovateľa týždeň pred jej zamýšľaným vyzdvihnutím.
Čl. V
Záverečné ustanovenia
1.	Skladovateľ má právo odstúpiť od zmluvy v prípade, že uložiteľ neodovzdá vec na uskladnenie do jedného týždňa od podpisu tejto zmluvy.
2.	Pri riešení ďalších otázok neupravených touto zmluvou sa zmluvné strany budú riadiť ustanoveniami Obchodného zákonníka.
3.	Všetky zmeny a doplnky k tejto zmluve musia mať písomnú formu a ich platnosť je podmienená súhlasom oboch strán.
4.	Táto zmluva bola vyhotovená v dvoch exemplároch, z ktorých každá zo zmluvných strán obdrží po jednom exemplári. Zmluvné strany si zmluvu prečítali, porozumeli jej a na znak súhlasu s jej obsahom ju podpísali.
Žilina 30. 6. 2023
				podpis skladovateľa	podpis uložiteľa
Poznámka
Zmluvu o skladovaní podľa § 527 a nasl. OZ môžu medzi sebou uzavrieť len podnikateľské subjekty alebo subjekty uvedené v § 261 ods. 2 OZ. Od zmluvy o uložení veci sa zmluva o skladovaní líši tým, že skladovateľ prevezme predmet uloženia až po uzavretí zmluvy, za záväzok sa zjednáva odmena. Skladovanie musí byť predmetom podnikania skladovateľa.
Povinnosťou skladovateľa je prevzatie veci a písomné potvrdenie prevzatia. Toto potvrdenie môže mať povahu cenného papiera, s ktorým je spojené právo požadovať vydanie skladovanej veci – skladištný list. Skladištný list môže znieť na meno – vtedy skladovateľ môže vydať vec len osobe, ktorá je na liste uvedená, alebo na doručiteľa, a vtedy skladovateľ vydá vec tomu, kto skladištný list predloží. Skladovateľ je povinný predmet skladovania uložiť oddelene od ostatných skladovaných vecí s označením, že ide o vec uložiteľa. Ten má právo kontroly skladovanej veci a brať z nej vzorky.
Zodpovednosť za škodu na skladovanej veci – pozri § 533 OZ.
Skladovateľ má na zabezpečenie svojich nárokov zo zmluvy zákonné zástavné právo na skladovaných veciach, dokiaľ sa u neho nachádzajú. ňV danom prípade platí právo prednosti pred inými nárokmi.
Zmluva o skladovaní nemusí mať písomnú formu. Písomnú formu však vždy musí mať potvrdenie o uskladnení či skladištný list.